OPĆINA SVETA MARIJA

OBRAZLOŽENJE UZ PRORAČUN OPĆINE SVETA MARIJA ZA RAZDOBLJE
 OD 2026. DO 2028. GODINE
       Proračun Općine Sveta Marija za 2026. godinu s projekcijama za 2027. i 2028. godinu izrađen je  u skladu s odredbama Zakona o proračunu („Narodne novine“ broj 144/21), Pravilnika o proračunskim klasifikacijama („Narodne novine“ broj 4/24),  te Pravilnika o proračunskom računovodstvu i računskom planu („Narodne novine“ broj 158/23).
       Zakon definira proračun kao akt jedinice lokalne i područne (regionalne) samouprave koji donosi predstavničko tijelo, a  kojim se procjenjuju prihodi i primici,  utvrđuju rashodi i izdaci jedinice lokalne i područne (regionalne) samouprave za jednu godinu, te projekcija za slijedeće dvije godine.
        Predstavničko tijelo jedinice lokalne i područne (regionalne) samouprave donosi proračun jedinice  lokalne i područne (regionalne) samouprave za 2026. godinu  i  projekcije za 2027. i 2028. godinu na razini skupine (druga razina računskog plana).
         Proračun Općine Sveta Marija za 2026 godinu i Projekcija proračuna za 2027. i 2028. godinu (u daljnjem tekstu: Proračun) izrađeni su u skladu s Uputama za izradu proračuna jedinice lokalne i područne (regionalne) samouprave za razdoblje  2026. – 2028. godine koje je uputilo Ministarstvo financija u listopadu 2025. godine.
         U Uputama Ministarstva financija navodi se obveza uvođenja Objedinjene glavne knjige proračuna koja obuhvaća Glavnu knjigu proračuna i Glavnu knjigu proračunskog korisnika i sustav poslovanja preko jednog zajedničkog računa do 1. siječnja 2026. Sustav poslovanja preko jedinstvenog računa proračuna podržava efikasno upravljanje viškovima i manjkovima proračunskog sustava, pruža točne i pravovremene informacije o novčanim tokovima proračuna i proračunskog korisnika , što osigurava realnije i kvalitetnije planiranje i izvršavanje proračuna.
          Podaci plana proračuna prikazuju se s vremenskim razmakom od 5 godina (sukladno Uputama Ministarstva financija), pri čemu se podaci za 2024. godinu odnose na podatke izvršenja, dok se za 2025. godinu navode podaci plana 2. izmjena i dopuna proračuna  budući da su u vrijeme izrade Proračuna važeće  1. izmjene i dopune  za 2025. godinu.
[bookmark: _GoBack]           Proračun Općine Sveta Marija za 2026. godinu planiran je u iznosu od 2.770.000,00 €,  dok su projekcije planirane u iznosu od 2.365.080,00 €  i 2.450.300,00 €. Proračun se sastoji od:
            - Općeg dijela
            - Posebnog dijela
            
1. OPĆI DIO

Opći dio proračuna čini Račun prihoda i rashoda i Račun financiranja. Sadrži podatke o rezultatu poslovanja iz prethodne godine. Podatak o donosu rezultata poslovanja iz prethodne godine u planovima za razdoblje 2026. godine, procijenjeni je iznos, jer točan iznos rezultata poslovanja za prijenos u narednu godinu poznat je tek po godišnjem obračunu.
Račun prihoda i rashoda sadrži (po ekonomskoj klasifikaciji i izvorima financiranja) prihode poslovanja (skupina konta 6) i prihode od prodaje nefinancijske imovine (skupina konta 7), te rashode poslovanja (skupina konta 3) i rashode za nabavu nefinancijske imovine (skupina konta 4). Račun financiranja sadrži    izdatke za financijsku imovinu i otplatu zajmova (skupina konta 5).
U okviru planiranih prihoda prihodi od poreza (skupina 61) čine cca 41,52% ukupno planiranih prihoda i iznose 898.834,23 €. 
Planirani prihodi skupine 63  su prihodi iz EU, države (Ministarstva, fiskalno izravnanje) i županije i iznose  929.500,00 €  te imaju najveći udio 42,94 % u ukupnim prihodima. 
U skupini su planirane pomoći iz državnog proračuna temeljem  Zakona o financiranju jedinica lokalne i područne (regionalne ) samouprave –fiskalno izravnanje u iznosu od 210.000,00 € , tekuće pomoći Ministarstva znanosti i obrazovanja (za fiskalnu održivost dječjih vrtića) u iznosu od  58.000,00 €  te tekuće pomoći iz  županijskog proračuna za sufinanciranje prijevoza učenika OŠ iz Donjeg Mihaljevca. Planirane su i kapitalne pomoći iz državnog  proračuna  u iznosu od 306.800,00 € (MRR i fondova EU, Ministarstvo prostornog uređenja, graditeljstva i državne imovine, NPOO-Ministarstvo prostornog uređenja, graditeljstva i državne imovine , Ministarstvo demografije i useljeništva te Ministarstvo poljoprivrede-ruralni razvoj-preko LAG-a, INTERREG Mađarska-Hrvatska).  Pomoći od izvanproračunskih korisnika u iznosu od 58.700,00 €  su prihodi od Hrvatskog zavoda za zapošljavanje za javne radove, prihodi HZZO-a za refundaciju bolovanja i kapitalne pomoći  HEP-a.
U okviru skupine 64 evidentiraju se: prihodi od dobiti trgovačkih društava u suvlasništvu Općine, prihodi od  hidrorente, naknada od HT-a za pravo puta, prihodi od zakupa poslovnih prostora i iznose 7,48% ukupnih prihoda.
Skupina 65 sadrži prihode (168.100,00 €) od upravnih pristojbi, naknade za groblje, vodnog doprinosa, doprinosa za šume, komunalnog doprinosa i komunalne naknade te prihode proračunskog korisnika. U ukupnim prihodima za 2026. godinu sudjeluju sa 7,77%.

Skupina 66 sadrži prihode od naplate naknade za uređenje voda te primljene donacije trgovačkih društava i fizičkih osoba proračunskom korisniku. Iznose 1.850,00 € te čine  0,09% ukupnih prihoda za 2026. godinu.


Skupina 68 sadrži prihode  (1.230,00 €) od kazni (komunalnog redarstva) s učešćem od 0,06% ukupnih prihoda.

Prihodi od prodaje imovine (skupina 7) odnose se na prihode Općine  od prodaje  građevinskog zemljišta i prodaje objekata (sredstva od prodaje stanova na kojima je postojalo stanarsko pravo) i za 2026. godinu  planirani su u visini 3.300,00 € (0,15%).

Rashodi se u općem dijelu proračuna navode se zbirno ( Općina i proračunski korisnici), a detaljno su razrađeni u posebnom dijelu proračuna uz poštivanje svih navedenih propisanih proračunskih klasifikacija. 
Izdaci navedeni u Računu financiranja  (skupina 5) odnose se na dospjelu otplatu glavnice  dugoročnog kredita od HBOR  odobrenog 2022. godine za rekonstrukciju nerazvrstanih cesta na području Općine Sveta Marija koji je bio iskorišten tokom 2023. godine.

                                                                                                                                                                                                                                   2. POSEBNI DIO

U  posebnom dijelu proračuna podaci planiranih rashoda i izdataka raspoređeni su na način da se poštuju sve zakonom propisane klasifikacije:
· Organizacijska
· Ekonomska
· Funkcijska
· Programska
· Izvori financiranja 


RAZDJEL  001 OPĆINA SVETA MARIJA

PROGRAM 1001 –Javna uprava i administracija 

A100101-PREDSTAVNIČKO TIJELO - u okviru ove aktivnosti planiraju se  naknade članovima općinskog vijeća i povjerenstava te financiranje političkih stranaka propisano Zakonom o financiranju političkih stranaka.
A100102-IZVRŠNO TIJELO - u okviru ove aktivnosti planiraju se troškovi plaće i naknade za korištenje vlastitog automobila u službene svrhe načelnice te naknada za rad predsjednika OV i predsjednica VMO-a.
 A100103-JEDINSTVENI UPRAVNI ODJEL - u okviru ove aktivnosti planiraju se plaće službenika i namještenika zaposlenih u JUO.
 A100104-JAVNI RADOVI – planirana su sredstva za isplatu bruto plaća  osobama na javnim radovima financirana sredstvima Hrvatskog zavoda za zapošljavanje.
A100106-REDOVNA DJELATNOST - u okviru ove aktivnosti planirana su sredstva za režijske troškove (struja, voda plin), troškove uredskog materijala, zaštitne odjeće i obuće, troškove telefona, telefaksa, poštanske troškove, premije osiguranja,  usluge tekućeg i investicijskog održavanja programa i  opreme, usluge odvjetnika, javno bilježničke pristojbe te ostale nespomenute troškove. 
A100107-FINANCIJSKI RASHODI - obuhvaćaju   troškove usluge platnog prometa, dospjele  kamate i glavnicu dugoročnog kredita (HBOR)  i zateznih kamata iz poslovnih odnosa.
A100109-PROMIDŽBA I INFORMIRANJE- u okviru ove aktivnosti planirani  su troškovi  oglašavanja  prigodnih čestitki u elektronskim medijima, objave natječaja i dokumenata u SLGMŽ  i u novinama, pretplate na lokalne novine, održavanje općinske web stranice i ugovori o djelu povjerenstva za izradu Svetomarskog ljisteka.
A100110 – TURISTIČKA PROMIDŽBA OPĆINE – u okviru ove aktivnosti planirani su troškovi   vezani uz proslavu fašnjaka, troškovi nabave prikladnih predmeta s motivom svetomarske čipke, troškovi vezani uz manifestaciju BIMEP-a,, , prvomajske biciklijade i adventskog sajma.
A100111-PROTOKOL-ova aktivnost obuhvaća planirane  troškove reprezentacije  i protokola (vijenci, svijeće i sl) povodom državnih praznika.
A100113 – JAVNA RASVJETA – planirani  troškovi el . energije za javnu rasvjetu i usluge tekućeg održavanja iste, tekuće održavanje božićne rasvjete i usluge provođenja javne nabave za električnu energiju.
A100114 – SKLONIŠTE ZA NAPUŠTENE ŽIVOTINJE –  odnosi se na troškove zbrinjavanja napuštenih životinja iz oba naselja, sufinanciranje skloništa za napuštene životinje u Čakovcu te troškove kastracije pasa i mačaka.
A100115 – RASPOLAGANJE IMOVINOM U VLASNIŠTVU OPĆINE – planirani trošak odnosi se na  izradu elaborata procijene vrijednosti eventualne, naslijeđene imovine, geodetsko katastarske usluge te trošak izrade zakonom propisane dokumentacije veza ne za upravljanje imovinom.
A100116-ODRŽAVANJE IMOVINE (ZGRADE) – planirani iznosi odnose se moguće troškove tekućeg održavanja Domova kulture i ostalih objekata u vlasništvu Općine Sveta Marija.
A100117 – NABAVA STROJEVA, UREĐAJA, OPREME I SITNOG INVENTARA- u okviru ovog projekta planiraju se troškovi nabave božićnih ukrasa, opreme,  računala i računalnih programa te sitnog inventara radi nesmetanog funkcioniranja rada Općine
A100118 – MJERE POTICAJA ZA UREĐENJE NEKRETNINA – planirani su poticaji za uređenje nekretnina na području naše općine i to  za  korisnike  koji su protekle godine stekli vlasništvo 1/1 na nekretnini kupnjom, nasljeđivanjem ili darovnim ugovorom te poticaji za uklanjanje ruševina zgrada.
A100119 – MJERE POTICAJA ZA ENERGETSKU UČINKOVITOST NEKRETNINA - planirani su poticaji obiteljima za ugradnju sunčane elektrane i za izradu energetski učinkovite fasade
A100121 – DERATIZACIJA I DEZINSEKCIJA – Cilj deratizacije je zaštita zdravlja stanovništva od zaraznih bolesti. Mjere  dezinsekcije (tretiranje komaraca u naseljima i krpelja na kupalištu kod Drave) provodi ovlaštena ustanova, a procjena troškova  vrši se temeljem broja domaćinstva.
A100122– LAG MURA DRAVA – planirani je iznos  članarine za članove LAG-a.
A100123 – REGIJA MURA EGTS – planirani iznos predstavlja iznos godišnje članarine
A100124 – HRVATSKA ZAJEDNICA OPĆINA – planirani iznos predstavlja iznos godišnje članarine.
A100125 – MJERE ZA OSIGURANJE USLUGE OPĆE/OBITELJSKE MEDICINE – planirani iznos predstavlja  poticajnu naknadu doktoru obiteljske medicine temeljem sporazuma te nabava potrebne medicinske opreme.
A100126 – RASPOLAGANJE POLJOPRIVREDNIM ZEMLJIŠTEM U VLASNIŠTVU RH – planirani iznos predstavlja  trošak izrade dokumentacije za upravljanje poljoprivrednim zemljištem u vlasništvu RH.


PROGRAM 1002-Održavanje komunalne infrastrukture

A100201 – TEKUĆE ODRŽAVANJE GROBLJA – u okviru ove aktivnosti planirani su troškovi zbrinjavanja otpada  (bio otpada i lampiona) te zaštita hortikulture od bolesti i nametnika.
A100207 – OSTALE KOMUNALNE USLUGE - u okviru ove aktivnosti planirani su  troškovi Pričuve i komunalnog  redara koji, temeljem sporazuma, obavlja službu u četiri donjomeđimurske Općine.
A100208– GOSPODARENJE OTPADOM –  pod ovom aktivnošću planirani je trošak edukacije i zbrinjavanje azbesta i trošak  eko rente Koprivničkom Ivancu na čijem se području nalazi centar za zbrinjavanje komunalnog otpada Piškornica u koji se odvozi i otpad prikupljen u našim naseljima. 
A100209– ZBRINJAVANJE NEPROPISNO ODBAČENOG OTPADA I NADZOR TERENA –planirana sredstva za zbrinjavanje eventualnog nepropisno odbačenog otpada u slučaju da se ne može  ustanoviti vlasnik otpada.
K100001-VIDEO NADZOR- planirani trošak odnosi se na daljnje postavljanje video nadzora  naseljima Općine  ako se za to ukaže potreba.
K100203-PROMETNA SIGNALIZACIJA- planirani trošak odnosi se na postavljanje  znakova s nazivima ulica. 

PROGRAM 1004-Prostorno uređenje i unapređenje stanovanja 

A100403 – UREĐENJE JAVNIH POVRŠINA – planirani su troškovi košnje zelenih površina, održavanja parkova  popravak dječjih igrala u parkovima, sadnja ukrasnog grmlja i drveća u parkovima  te održavanje kosilica i gorivo. 
K100426 –VANJSKO I UNUTARNJE OPREMANJE DJEČJEG VRTIĆA KOCKAVICA SVETA MARIJA – planirani troškovi odnose se daljnje opremanje dječjeg vrtića i to vanjskim igralima te potrebnom unutarnjom opremom uz sufinanciranje Ministarstva demografije i useljeništva.
K100427 –POSTAVLJANJE SOLARNIH PANELA NA DV KOCKAVICA SVETA MARIJA-planirani trošak odnosi se na trošak ugradnje solarnih panela na krov dječjeg vrtića kako bi se osigurala energetska učinkovitost zgrade.
K100440 – IZRADA III. IZMJENA I DOPUNA PPU OPĆINE SVETA MARIJA NOVE GENERACIJE – planirani trošak odnosi se na trošak izrade III. IID PPU Općine Sveta Marija  u  novom, digitalnom obliku sukladno važećim zakonskim odredbama.
K100441 –ZGRADA JAVNE I DRUŠTVENE NAMJENE-OPĆINSKO SPREMIŠTE (KOLODVORSKA 2)- planirani trošak odnosi se na izgradnju skladišta komunalne opreme  budući da Općina trenutno u tu svrhu koristi prostorije na groblju koje svojim kapacitetom ne zadovoljavaju potrebe Općine.
K100442 –DOM ZA STARIJE S DNEVNIM BORAVKOM – planirani trošak odnosi se na izradu projektne dokumentacije 
K100444-POSTAVLJANJE DJEČJIH IGRALA NA JAVNIM ZELENIM POVRŠINAMA- planira se postavljanje dodatnih igrala uz već prije postavljena igrala za djecu u oba naselja
T100409-LED JAVNA RASVJETA- planirani rashod odnosi se na postavljanje rasvjetnih tijela na dijelovima nedovoljno osvjetljenim dijelovima ulica i na groblju uz stazu s istočne strane.

PROGRAM 1005 – Razvoj i upravljanje sustava vodoopskrbe, odvodnje i zaštite voda 

A100501 – OBORINSKA KANALIZACIJA – planirani troškovi rješavanja problema zbrinjavanja oborinskih voda na pojedinim lokacijama u oba naselja 
K100501 – IZGRADNJA KANALIZACIJE – planirani iznos sufinanciranja izgradnje kanalizacije sukladno terminskom planu izvođenja i sporazumu o sufinanciranju izgradnje kanalizacije.

PROGRAM 1008 – Jačanje gospodarstva

A100804 – SUBVENCIJE U POLJOPRIVREDI - planirani trošak odnosi se na potpore pčelarima
A100805 – SUFINANCIRANJE KONTROLE PLODNOSTI TLA – planirani trošak odnosi se na sufinanciranje troška kontrole plodnosti tla za poljoprivrednike s područja naše općine

PROGRAM 1010 – Organiziranje i provođenje zaštite i spašavanja

Sufinanciranje vatrogastva regulirano je Zakonom o vatrogastvu. Javna vatrogasne postrojba sufinancira se temeljem Sporazuma.  Planirana sredstva potrebna su za redovno djelovanje Civilne zaštite što se odnosi na izradu potrebne dokumentacije na području CZ, a isto tako i nabavu opreme za CZ.

PROGRAM 1011 – Razvoj civilnog društva 

Za razvoj civilnog  društva izdvaja se 107.600,00 €. Sufinanciraju se troškovi rada  svih udruga koje djeluju na području Općine temeljem Zakona o udrugama i  provedenim javnim natječajem. Sufinanciranje Crvenog križa regulirano je Zakonom, a sufinanciranje zaklade Katruža regulirano je Odlukom svih načelnika i gradonačelnika s područja Međimurja. 
Ovim programom je predviđena je  i rekonstrukcija  termotehničkog sustava u   Domu kulture u Svetoj Mariji  i tekuća donacija za  uređenje crkve i župnog dvora.


PROGRAM 1012 – Razvoj sporta i rekreacije 
Ovim programom sufinancira se rad svih sportskih udruga s područja Općine Sveta Marija temeljem Zakona o udrugama i provedenog natječaja za financiranje. Kapitalne donacije planiraju se temeljem natječaja za kapitalne donacije

PROGRAM 1013 – Promicanje kulture

K101301 – IZRADA MONOGRAFIJE OPĆINE SVETA MARIJA –planirana sredstva odnose se na izradu monografije naše Općine u svrhu  promicanja i trajnog očuvanja povijesnih činjenica vezanih uz djelovanje Općine 

PROGRAM 1014 – Socijalna skrb

A101401 – POMOĆ OBITELJIMA I KUĆANSTVIMA – planirani troškovi  obuhvaćaju: naknade za novorođene, financiranje troškova el. energije za stan u Omladinskoj ulici,  sufinanciranje asistenata djece s posebnim potrebama u vrtiću, bonovi  za uskrsnicu socijalno ugroženim osobama, jednokratne pomoći prema odluci načelnice i finaciranje mobilnog stručnog tima za dječji vrtić temeljem Sporazuma.

PROGRAM 1016 – Osnovno i srednjoškolsko obrazovanje 

A101601 – OSNOVNO OBRAZOVANJE – planirani trošak  odnosi se na sufinanciranje cijene prijevoza učenika osnovne škole iz Donjeg Mihaljevca, sufinanciranje izleta učenika 7. razreda osnovne škole te troškovi provođenja edukativnih i sportskih aktivnosti učenika predškolske dobi i učenika nižih razreda OŠ (financirano od strane Ministarstva demografije i useljeništva).


A101602 – SREDNJOŠKOLSKO OBRAZOVANJE – planirani trošak odnosi se na sufinanciranje deficitarnih zanimanja u srednjoj školi.

PROGRAM 1017 – Visoko obrazovanje 

A101701 – STIPENDIJE – planirani iznos odnosi se na stipendiranje redovnih studenata s prebivalištem na području Općine Sveta Marija.

PROGRAM 1018 – Razvoj prometne infrastrukture 

A101801 – TEKUĆE ODRŽAVANJE NERAZVRSTANIH CESTA - u okviru ove aktivnosti planirani su  troškovi zavažanja poljskih puteva i čišćenja snijega.
 
A100205 – TEKUĆE  ODRŽAVANJE PROMETNE SIGNALIZACIJE – planirani se troškovi odnose na troškove nabave i postavljanja oštećene prometne signalizacije

K101808– IZGRADNJA  BICIKLISTIČKE TRAKE IZMEĐU SVETE MARIJE I DONJEG MIHALJEVCA – planirani trošak odnosi se na asfaltiranje ispred DV Kockavica do ŽUC-ove ceste između naselja na području Općine Sveta Marija
Nadalje planirana je izgradnja nogostupa u ulicama Matije Gupca i Mirka Dvorskog u Svetoj Mariji te sufinanciranje pješačke staze uz državnu cestu D20.


PROGRAM 1019 – Poticanje razvoja turizma 


K101902 – PREDFINANCIRANJE PROJEKTA „ZLATARSKE AVANTURE“ (INTERREG SLO-RH)- projekt će se postaviti klupe i koševi na točkama Zlatarske šetnice, nositelj s strane RH je LAG Mura Drava.


K101903 – PREDFINANCIRANJE PROJEKTA „GASTRONOMSKO NASLJEĐE UZ RIJEKU MURU“ (LAG INTERREG RH-MAĐARSKA)- planirani trošak će se realizirati uz uvjet da projekt  bude odabran na natječaju

K101904 – PROJEKT „DVIJE RIJEKE, JEDAN CILJ 3“ (LAG INTERREG RH-MAĐARSKA) – planirani projekt odnosi se na realizaciju dijela CIT-a.


RAZDJEL  002 DJEČJI VRTIĆ

PROGRAM 1015 – Predškolski odgoj 

A101501 – REDOVNA DJELATNOST VRTIĆA – planirani su  troškovi redovne djelatnosti dječjeg vrtića financirani od strane Općine i  od strane roditelja temeljem financijskog plana dječjeg vrtića.


                                                                                                                                                                        Obrazloženje izradila
      Pročelnica  JUO                                                                                                                                                                        Ivanka Herc-Kaser, dipl.inf




   Sveta Marija, 11.12.2025.                                                                                                                                                                                                                               
